Helle Thorning-Schmidt

Helle Thorning-Schmidt (Kopenhage, 1966ko abenduaren 14a - ) Danimarkako politikari ohia da. Herrialde horretako 26. Lehen Ministroa izan zen 2011tik 2015era bitarte eta Danimarkako Alderdi Sozialdemokratako burua 2005etik 2015era. Lehenengo emakumea izan zen bi ardura horietan. 2015ean, hauteskundeak galdu eta gero, bi karguak utziko zituela adierazi zuen. 2016ako apiriletik aurrera Save the Children GKEaren zuzendari exekutiboa izan zen, 2019ko ekainera arte.

1999 eta 2004 bitarte Europarlamentaria izan zen, Danimarkako Parlamentura 2005ean hautatu zuten arte. Mogens Lykketoften ordezkaria izan zen Alderdi Sozialdemokratan 2005etik aurrera eta alderdiaren hautagaia izan zen 2007an eta 2001an. Zientzia politikoetan lizentziatua da Kopenhageko Unibertsitatean eta Europako Kolegioan graduatu zen.

Kanpo estekak 

Kopenhagetarrak
Danimarkako lehen ministroak
Eurodiputatuak
Emakume lehen ministroak
Emakume gobernuburuak